ဧဏိဇင်္ဃသုတ်

ဧဏိဇင်္ဃံ-အစရှိသော ဂါထာဖြင့် ဘုရားရှင်၏ပုံတော်နှင့် ဂုဏ်တော်တို့ကို ချီးမွမ်းပြီး ဆင်းရဲဒုက္ခမှ လွတ်မြောက်ခြင်းအကြောင်းကို မေးလျှောက်လာသော အညတရ နတ်သားအား “မနလျှင် ခြောက်ခုမြောက်ရှိသော ကာမဂုဏ်ငါးပါး နာမ်ရုပ်တရားတို့၌ ဆန္ဒ၊ ရာဂကို ကင်းအောင်အားထုတ်လျှင် ဒုက္ခမှလွတ်မြောက်နိုင်၏”ဟု ဘုရားရှင် ဟောတော်မူသည့်သုတ်။ -သံ၊၁၊၁၅။ သံ၊မြန်၊၁၊၁၅။ သံ၊ဋ္ဌ၊၁၊၅၂။ သံ၊ဋီ၊၁၊၉၈။ -သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၃-သတ္တိဝဂ္ဂ၊ ဒသမသုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်